Abchaziska

Abchaziska (Аҧсны/Aṗsny,  Абхазия/Abchazija,  აფხაზეთი/Apchazeti) je mała samopostajena republika w zapadnym Kawkazu z něhdźe 240 tysac wobydlerjemi. Stolica a najwjetše město je Sochumi při Čornym morju. 

 Stawizny 
Abchaziska běše za čas Sowjetskeho zwjazka wot lěta 1931 awtonomna republika w Georgiskej socialistiskej sowjetskej republice, je so pak w běhu krizy spočatk 1990tych lět a njewotwisnosće Georgiskeje dnja 23. julija 1992 wot njeje wotšćěpiła, za swoje stejišćo we wójnje lěta 1993 wojowała a je wot kónca Kawkaskeje wójny lěta 2008 wot Ruskeje, Nikaraguwy, Nauru a Venezuele jako njewotwisny stat připóznata. Druhe staty maja ju dale za dźěl Georgiskeje.

Hamtskej rěči stej abchazišćina a rušćina, při čimž so w zjawnosći hłownje rušćina wužiwa. W samopostajenej republice Abchaziskej nima georgišćina žanoho oficielneho statusa.

 Najwjetše města 
 Gagra
 Gali
 Gudauta
 Gulripši
 Nowyj Afon
 Očamčira
 Picunda
 Tkwarčeli

 Literatura 
 Czachor R., Abchazja, Osetia Południowa, Górski Karabach: geneza i funkcjonowanie systemów politycznych/ Fundacja Instytut Polsko-Rosyjski. — Wrocław, 2014. — Т. 3. — 558 S. — (Biblioteka Instytutu Polsko-Rosyjskiego). — ISBN 978-8-393-57298-4.

 Wotkazaj 

 Oficielne webstrony

Kategorija:Abchaziska
Kategorija:Zwadny teritorij
Kategorija:Georgiska